**Zmluva o dovoze a zhodnocovaní odpadu**

# uzatvorená podľa §269 ods.2 zákona č. 513/1991 Zb. Obchodného zákonníka v znení neskorších predpisov (ďalej len „Zmluva“)

medzi

obchodné meno: **................................................**

sídlo: .........................................

IČO: ....................

DIČ: ............................

IČ DPH: ................................

zapísaná: ............................................................................................

zastúpená: ...............................................................

bankové spojenie: IBAN: .....................................................

ako dodávateľ odpadu (ďalej len „**Dodávateľ odpadu** ”)

a

obchodné meno: **Alternative Energy, s.r.o.**

sídlo: Pribinova 25, 811 09 Bratislava

sídlo prevádzky: Továrenská 1097/26, 956 18 Bošany

IČO: 36 822 604

DIČ: 2022431026

IČ DPH: SK2022431026

zapísaná: v OR OS Bratislava I, Oddiel: Sro, vložka č. 87162/B

bankové spojenie: Tatra banka, a.s., IBAN: SK75 1100 0000 0029 2783 7745

zastúpená: Ing. František Čupr, konateľ

Mgr. Michal Filkorn, konateľ

ako odberateľ odpadu (ďalej len „**Odberateľ** ”) a spolu s Dodávateľom odpadu ďalej len „**Zmluvné strany**“.

Keďže Dodávateľ odpadu potrebuje zhodnotiť Odpad, ktorého špecifikácia ja obsiahnutá v článku II., bod 2.1 tejto Zmluvy (ďalej len „**Odpad**“) resp. s ním naložiť v súlade s platnými právnymi predpismi a Odberateľ môže použiť takýto Odpad ako vstupný materiál pre prevádzku svojho zariadenia Bioplynovej stanice v Bošanoch, Zmluvné strany sa dohodli takto:

**I.**

**Predmet zmluvy**

* 1. Na základe tejto zmluvy v súlade s ust. §29, 37 a nasl. zák. č.39/2007 Z.z. o veterinárnej starostlivosti a Nariadenia ES č.1069/2009, ktorým sa ustanovujú zdravotné predpisy týkajúce sa vedľajších živočíšnych produktov (ďalej len VŽP), ktoré nie sú určené na ľudskú spotrebu (ďalej len Nariadenia č.1069/2009) sa Odberateľ zaväzuje, že Dodávateľovi odpadu zabezpečí zhodnotenie VŽP vo svojom schválenom spracovateľskom závode tak, aby nedochádzalo k ich škodlivému pôsobeniu na životné prostredie.
  2. Predmetom tejto zmluvy je spolupráca Zmluvných strán pri nakladaní s Odpadom dovezeného Dodávateľom odpadu vyzbieraných od pôvodcov odpadu a zhodnocovaní Odpadu v  zariadení Bioplynovej stanice v Bošanoch prevádzkovanej Odberateľom za podmienok stanovených touto Zmluvou a platnými právnymi predpismi.
  3. Dodávateľ odpadu sa zaväzuje, že bude Odberateľovi odovzdávať výlučne Odpad špecifikovaný v bode 2.1 tejto Zmluvy, a to v odhadovanom množstve dohodnutom touto Zmluvou a Odberateľ sa zaväzuje za podmienok stanovených Zmluvou tento Odpad prevziať a naložiť s ním v súlade s platnými právnymi predpismi, najmä formou jeho zhodnotenia v zariadení na zhodnocovanie odpadov v zmysle platného povolenia na činnosť R3 vydaného príslušným OUŽP a v zmysle platného rozhodnutia na spracovanie vedľajších živočíšnych produktov materiálu kategórie 3 – kuchynský odpad vydaného príslušnou RVPS.
  4. Dodávateľ odpadu sa zaväzuje, že za prevzatie Odpadu Odberateľom a  následné nakladanie s Odpadom v súlade s platnými právnymi predpismi formou jeho zhodnotenia („likvidáciu“ Odpadu) zaplatí Odberateľovi cenu, dohodnutú podľa bodu 2.1 tejto Zmluvy.

**II.**

**Odpady, množstvo a cena**

* 1. Odberateľ sa zaväzuje prevziať od Dodávateľa odpadu za ceny uvedené v tabuľke nižšie (ďalej len „Cena“) nasledovné druhy Odpadu:

|  |  |  |
| --- | --- | --- |
| **DRUH ODPADU (kat. číslo)** | **PREDPOKLADANÉ MNOŽSTVO ODPADU ZA MESIAC** | **CENA ZA ODPAD**  **/platí Dodávateľ odpadu Odberateľovi/** |
| Biologicky rozložiteľný kuchynský a reštauračný odpad  (20 01 08) | ...............t (...............t/týždeň) | 70,- EUR bez DPH / tona – dovoz v nádobách  +  1,- EUR bez DPH / nádoba za čistenie - Maximálna hmotnosť nádoby 80kg – typ nádoby „kuka“ 120l |
| 65,- EUR bez DPH / tona  (výsyp odpadu z kontajneru z vozidla priamo do „mlynovej“ jamy) |

* 1. Odpad je zatriedený podľa podmienok stanovených právnymi predpismi, upravujúcimi odpadové hospodárstvo.
  2. Prevzatie iného druhu Odpadu (Odpad iných katalógových čísiel) je podmienené uzatvorením dodatku k Zmluve alebo osobitnej dohody uzatvorenej formou odsúhlasenia objednávky písomne alebo emailom.
  3. Odberateľ vždy vopred písomne alebo formou emailu určí termíny postupného dovozu Odpadu, najmä v pracovných dňoch v čase od 7:00 – 22:00. Ak nie je určené inak, Odpad bude dodaný na miesto určenia – prevádzka Bioplynovej stanice v Bošanoch v čase od 07:00 do 15:00 počas pracovných dní. Ak Dodávateľ odpadu z akéhokoľvek dôvodu nebude vedieť dodržať určené termíny dovozu Odpadu, oznámi túto skutočnosť Odberateľovi. Odberateľ odpadu má v prípade prevádzkových dôvodov a potrieb právo presunúť určený termín dovozu na iný termín.
  4. V prípade, ak vznikne u Dodávateľa odpadu potreba doviezť Odberateľovi Odpad aj mimo termínov určených podľa bodu 2.4 tejto Zmluvy, zaväzuje sa Dodávateľ odpadu informovať formou emailu alebo telefonicky kontaktné osoby Odberateľa o potrebe takéhoto dovozu a príslušnom množstve a druhu Odpadu aspoň tri pracovné dni vopred.
  5. Dodávateľ odpadu sa zaväzuje, že dodaný Odpad nebude obsahovať prímesi tuhých odpadov nebiologickej povahy alebo iné cudzorodé predmety iné ako vyplývajúce z povahy Odpadu, ako sú napr. kamene, palety, fľaše, črepníky, kov a pod.
  6. Ak by sa prímesi podľa bodu 2.6 tejto Zmluvy v dodanom Odpade nachádzali, vznikne Odberateľovi právo uplatniť si voči Dodávateľovi odpadu právo na zaplatenie všetkých škôd, t. j. náhradu škody vrátane ušlého zisku za každú dodávku Odpadu obsahujúcu takúto prímes a súčasne vznikne Dodávateľovi odpadu povinnosť si takýto Odpad odviezť na vlastné náklady, vrátane naloženia, a to bez zbytočného odkladu, najneskôr však do dvadsiatich štyroch hodín od výzvy Odberateľa, preč na zhodnotenie/zneškodnenie, podľa platnej legislatívy.

Dodávateľ odpadu vyslovene súhlasí s tým, že bude akceptovať ako dôkaz aj prípadný kamerový záznam vyhotovený Odberateľom.

* 1. Dodávateľ odpadu sa zaväzuje zabezpečiť prepravu Odpadu na vlastné náklady do prevádzky Bioplynovej stanice v Bošanoch vo vhodných nádobách podľa platnej legislatívy o doprave odpadov.
  2. Doklady:
     1. Zmluvné strany si podpisom tejto zmluvy zároveň odsúhlasili, vzor Vážneho lístka (za každú dodávku, EČV a deň; popis/názov a/alebo kód každého odpadu v dodávke), ktorý bude Odberateľ vystavovať Dodávateľovi odpadu pri každej dodávke (viď príloha tejto zmluvy) a ktorý bude slúžiť ako podklad k fakturácii a Dohodnutá cena a odplata za predmet zmluvy bude účtovaná poskytovateľom 1-krát za mesiac, pričom je objednávateľ povinný túto sumu uhradiť v lehote splatnosti do 14 dní po vystavení faktúry. V prípade zmeny vážnych lístkov (rozmer, zobrazované údaje, dizajn a pod.), budú Dodávateľom odpadu tieto zmeny automaticky akceptované za predpokladu, ak budú obsahovať všetky údaje potrebné na riadne vystavenie faktúry v zmysle tejto Zmluvy a .
     2. Zmluvné strany si podpisom tejto zmluvy zároveň odsúhlasili, vzor Obchodného dokladu na vedľajšie živočíšne produkty, ktorý sa bude vypracovávať pri každej dodávke kuchynského odpadu.
     3. Dodávateľ odpadu vykoná vzorkovanie Odpadu kedykoľvek vznikne akékoľvek podozrenie, že predmetný Odpad nespĺňa podmienky pre zaradenie do kategórie odpadu dohodnutej podľa tejto Zmluvy, alebo že bude vyžadovať iné nakladanie ako je obvyklé pre tento typ odpadu a tieto výsledky odovzdá Odberateľovi.
     4. Vo všetkých dokladoch bude uvedený Dodávateľ odpadu.

**III.**

**Platobné podmienky**

* 1. Dodávateľ odpadu sa zaväzuje zaplatiť za prevzatie Odpadu Cenu podľa bodu 2.1 tejto Zmluvy, a to na základe faktúry, ktorú vystaví Odberateľ podľa potreby, pričom splatnosť faktúry je stanovená na 14 dní. K Cene za prevzatie Odpadu bude pripočítaná daň z pridanej hodnoty podľa platného zákona. V prípade ak Dodávateľ odpadu neuhradí faktúru ani v lehote 30 dní od jej splatnosti, je Odberateľ oprávnený odstúpiť od zmluvy.
  2. Zmluvné strany sa dohodli, že v prípade omeškania Dodávateľa odpadu so zaplatením dohodnutej Ceny, má Odberateľ právo na zaplatenie zmluvnej pokuty vo výške 0,05 % z dlžnej sumy za každý aj začatý deň omeškania.
  3. Zmluvné strany sa dohodli, že Odberateľ je oprávnený vystaviť faktúru po každej dodávke Odpadu jednotlivo. Odberateľ je oprávnený nepostupovať podľa predchádzajúcej vety a môže vystaviť aj jednu faktúru za viacero dodávok Odpadu podľa vlastného uváženia, faktúru však musí v takom prípade vystaviť vždy najneskôr ku koncu každého kalendárneho mesiaca, v ktorom bol odpad Odberateľovi dodaný.

3.4 Podpisom tejto zmluvy Dodávateľ odpadu v zmysle §71 ods.1 písm. b) zákona č.222/2004 Z. z. o dani z pridanej hodnoty v znení neskorších predpisov udeľuje Odberateľovi súhlas na to, aby mu Odberateľ vyúčtovával dodanie tovaru / služby v zmysle tejto zmluvy a Iný nárok Odberateľa Elektronickou faktúrou a Odberateľ nadobúda oprávnenie vystavovať a zasielať Dodávateľovi odpadu Elektronickú faktúru ako vyúčtovanie za Zhodnocovanie odpadu poskytnuté Dodávateľovi odpadu Odberateľom na základe Objednávok, alebo vyúčtovanie Iného nároku Odberateľa.

3.5 Zmluvné strany sa dohodli a berú na vedomie, že Elektronická faktúra je plnohodnotnou náhradou faktúry v papierovej forme, a že podpísaním tejto zmluvy Odberateľ nie je povinný zasielať Dodávateľovi odpadu faktúry v papierovej forme. Pre zamedzenie pochybností, Odberateľ nie je povinný Elektronickú faktúru podpísať zaručeným elektronickým podpisom podľa osobitného predpisu.

3.6. Elektronická faktúra je v zmysle §71 ods. 1 písm. b) zákona č. 222/2004 Z.z. o dani z pridanej hodnoty v znení neskorších predpisov faktúrou (daňovým dokladom).

3.7 Zmluvné strany sa dohodli na tom, že doručenie Elektronickej faktúry na E-mailovú adresu : ...............@....................... Dodávateľa odpadu považujú za predloženie a doručenie vyúčtovania za plnenia poskytnuté Dodávateľovi odpadu, alebo vyúčtovania Iného nároku Odberateľa.

**IV.**

**Ďalšie záväzky zmluvných strán**

* 1. Odberateľ sa zaväzuje:
  2. za podmienok stanovených Zmluvou priebežne preberať Odpad špecifikovaný v bode 2.1 tejto Zmluvy v zariadení Bioplynová stanica v Bošanoch, ak mu v tom nebránia prevádzkové dôvody,
  3. naložiť s Odpadom v súlade so zákonom č. 79/2015 Z. z. o odpadoch a o zmene a doplnení niektorých zákonov (ďalej len „**zákon o odpadoch**“) a jeho vykonávacími predpismi a zákona č. 39/2007 Z.z. o veterinárnej starostlivosti ( ďalej len zákon o veterinárnej starostlivosti ) a Nariadenia ES č.1069/2009, ktorým sa ustanovujú zdravotné predpisy týkajúce sa vedľajších živočíšnych produktov ako aj ostatnými platnými všeobecne záväznými právnymi predpismi.
  4. predložiť Dodávateľovi odpadu na požiadanie doklad o oprávnení k nakladaniu s odpadmi,
  5. Dodávateľ odpadu sa zaväzuje:

1. podľa výskytu priebežne odovzdávať Odpad Odberateľovi v súlade s touto Zmluvou a s platnými všeobecne záväznými právnymi predpismi, upravujúcimi odpadové hospodárstvo a zároveň nakladanie s vedľajšími živočíšnymi produktami.
2. odovzdať Odberateľovi všetky pravdivé informácie o zložení a o spôsobe vzniku Odpadu (prehlásenie o akosti odpadu),
3. odovzdať Odberateľovi dokumentáciu o vyššie uvedenom Odpade podľa zákona o odpadoch a jeho vykonávacích predpisov a zákona o veterinárnej starostlivosti ako aj ostatných platných všeobecne záväzných právnych predpisov.
4. dodržiavať prevádzkovo-technické pokyny zariadenia Bioplynová stanica v Bošanoch a riadiť sa pokynmi pracovníkov tohto zariadenia,
   1. Zmluvné strany sa zaväzujú vzájomne spolupracovať a poskytovať si všetky informácie potrebné pre riadne plnenie svojich záväzkov vyplývajúcich z tejto Zmluvy tak, aby nedochádzalo k omeškaniu s poskytovaním príslušného plnenia, a ani k omeškaniu so zaplatením peňažných záväzkov zmluvných strán.
   2. Odberateľ má právo Odpad od Dodávateľa odpadu neprevziať, ak mu to prevádzkové obmedzenia nebudú umožňovať (napr. odstávka, rekonštrukcia, zaplnenie alebo havária zariadenia, vplyvy počasia a pod.). O odstávke zariadenia má Odberateľ povinnosť bezodkladne informovať Dodávateľa odpadu emailom alebo písomne alebo telefonicky.

**V.**

**Doručovanie**

* 1. Zmluvné strany sa dohodli, že všetky informácie a písomnosti určené druhej zmluvnej strane (okrem faktúr a s tým súvisiacimi dokumentami) si budú navzájom doručovať poštou alebo osobne na adresu zmluvnej strany uvedenú v záhlaví tejto Zmluvy.
  2. Písomnosť sa považuje za doručenú dňom jej prevzatia alebo dňom odmietnutia prevzatia. Ak si zmluvná strana v prípade jej nezastihnutia doručovateľom nevyzdvihne písomnosť uloženú na pošte alebo inom orgáne, ktorý má povinnosť písomnosť uložiť v rámci úložnej lehoty alebo v prípade akýchkoľvek iných pochybností o doručení, považuje sa táto písomnosť za doručenú, a to posledným dňom uplynutia úložnej lehoty na pošte. Uvedené platí i v prípade, že zmluvná strana sa o uložení písomnosti nedozvedela, resp. písomnosť bola vrátená doručujúcej zmluvnej strane ako nedoručená kvôli zmene adresy alebo neexistencii adresáta. V takom prípade sa písomnosť považuje za doručenú dňom vrátenia zásielky.
  3. Kontaktné osoby Odberateľa:

Ing. Viktor Panák, panak@alternativeenergy.sk, 0911 079 957

a/alebo

Mgr. Michal Filkorn, filkorn@alternativeenergy.sk, 0904 953 186

Kontaktné osoby Dodávateľa odpadu:

[...........................@......................](mailto:...........................@......................), ..................................

**VI.**

**Doba trvania zmluvy**

* 1. Táto Zmluva nadobúda platnosť a účinnosť podpisom oboma zmluvnými stranami a uzatvára sa na dobu neurčitú.
  2. Ktorákoľvek zo zmluvných strán má právo ukončiť Zmluvu Dohodou bez udania dôvodu. Zmluvu je možné ukončiť odstúpením v prípade podstatného porušenia Zmluvy druhou zmluvnou stranou. Za podstatné porušenie Zmluvy zo strany Odberateľa sa bude považovať porušenie povinnosti prevziať Odpad od Dodávateľa odpadu v súlade s touto Zmluvou. Za podstatné porušenie Zmluvy zo strany Dodávateľa odpadu sa bude považovať porušenie povinnosti stanovenej v bode 1.2, 2.6 a 3.1 tejto Zmluvy. Odstúpenie je účinné dňom doručenia písomného oznámenia o odstúpení od Zmluvy Zmluvnej strane, ktorá Zmluvu porušila.
  3. Zmluvné strany sa dohodli, že zmluvu je možné ukončiť výpoveďou ktorejkoľvek zmluvnej strany bez udania dôvodu. Výpovedná lehota je 1 mesiac a začína plynúť od prvého dňa mesiaca nasledujúceho po mesiaci, v ktorom bola výpoveď doručená druhej zmluvnej strane.

**VII.**

**Prechod zodpovednosti, náhrady škôd**

* 1. Zodpovednosť za nakladanie s Odpadom prevzatým podľa tejto Zmluvy prechádza z Držiteľa odpadu na Odberateľa prevzatím Odpadu v zariadení Bioplynová stanica Bošany za podmienky, že Dodávateľ odpadu odovzdal Odberateľovi Odpad v súlade s touto Zmluvou; ustanovenia bodu 2.6 a 2.7 tejto Zmluvy nie sú týmto dotknuté.
  2. Ak odovzdá Dodávateľ odpadu Odberateľovi odpad, ktorý nebude zodpovedať špecifikácii uvedenej v bode 2.1 Zmluvy, alebo s inými vlastnosťami:

1. Odberateľ má právo neprevziať Odpad alebo ak už došlo k jeho prevzatiu, požiadať Dodávateľa odpadu o jeho odvezenie, a to najmä ak by Odberateľ nemohol daný Odpad zhodnotiť. V takom prípade vznikne Dodávateľovi odpadu povinnosť si takýto Odpad odviezť na vlastné náklady, vrátane naloženia, a to bez zbytočného odkladu, najneskôr však do dvadsiatich-štyroch hodín od výzvy Odberateľa, preč na likvidáciu/zhodnotenie, podľa platnej legislatívy. Ak Dodávateľ odpadu túto povinnosť nesplní zaväzuje sa uhradiť všetky oprávnené a preukázané náklady spojené s manipuláciou a prepravou tohto Odpadu späť Dodávateľovi odpadu a v prípade ak Odberateľ zabezpečí recykláciou, zhodnotenie alebo zneškodnenia tohto odpadu prostredníctvom tretej osoby, ak by doprava späť Dodávateľ odpadu nebola účelná, aj náklady s tým spojené; alebo
2. ak Odberateľ prevezme takýto Odpad a nepožiada Dodávateľ odpadu o jeho odvezenie podľa predchádzajúceho písmena tohto bodu, Dodávateľ odpadu sa zaväzuje uhradiť prípadnú vyššiu Cenu za jeho prevzatie.
   1. Účastníci sa dohodli, že Odberateľ má právo neprevziať Odpad od Dodávateľ odpadu, ak
3. Dodávateľ odpadu porušil niektoré ustanovenie tejto Zmluvy, najmä pokiaľ neuhradí predošlú faktúru do 5 dní od dátumu jej splatnosti,
4. pred uzatvorením Zmluvy alebo po jej uzatvorení poskytol Dodávateľ odpadu neúplné alebo nepravdivé informácie alebo podklady, podstatné pre rozhodnutie Odberateľa uzavrieť túto Zmluvu alebo pre riadne plnenie Zmluvy.

**VIII.**

**Záverečné ustanovenia**

* 1. Zmluvné strany sa dohodli, že táto Zmluva sa riadi právom Slovenskej republiky. Práva a povinnosti Zmluvných strán, ako aj ďalšie vzťahy vyplývajúce z tejto Zmluvy, ktoré tu nie sú upravené konkrétnymi ustanoveniami, sa budú riadiť Obchodným zákonníkom a všeobecne záväznými právnymi predpismi, ktoré s predmetom tejto Zmluvy súvisia.
  2. Dodávateľ odpadu a Odberateľ sa zaväzujú sa zaväzuje počas platnosti tejto Zmluvy i po jej zániku dodržiavať striktnú mlčanlivosť o všetkých skutočnostiach akýmkoľvek spôsobom súvisiacich s dohodou Zmluvných strán podľa tejto Zmluvy, najmä zachovávať v tajnosti a neodovzdať tretej osobe akékoľvek informácie, dokumenty a/alebo údaje, týkajúce sa predmetu tejto Zmluvy a rokovania Zmluvných strán o jej uzavretí.
  3. V prípade ak sú predmetom tejto zmluvy osobné údaje dotknutých osôb sú zmluvné strany povinné pri udelení súhlasu, spracovania, evidencie alebo ich poskytovania tretím osobám postupovať podľa Nariadenia ochrane fyzických osôb pri spracúvaní osobných údajov a o voľnom pohybe takýchto údajov (GDPR) a zákona č. 18/2018 o ochrane osobných údajov.
  4. Uzavretím tejto Zmluvy sa zrušujú akékoľvek predchádzajúce zmluvy a dohody uzavreté medzi Zmluvnými stranami týkajúce sa nakladania s odpadmi.
  5. Zmluvné strany sa dohodli, že v prípade ak by bola ktorákoľvek časť Zmluvy z akéhokoľvek dôvodu neplatná, neúčinná alebo nevykonateľná, neovplyvní to platnosť a vykonateľnosť ostatných ustanovení Zmluvy.
  6. Túto Zmluvu možno meniť a dopĺňať iba písomnou dohodou oboch Zmluvných strán.
  7. Táto Zmluva sa vyhotoví v 2 (dvoch) rovnopisoch, každý pre jednu Zmluvnú stranu.
  8. Zmluvné strany vyhlasujú, že si Zmluvu pred jej podpísaním riadne a pozorne prečítali, jej obsahu v plnom rozsahu porozumeli, na tomto právnom úkone sa dobrovoľne dohodli a prejav ich vôle je slobodný, vážny, zrozumiteľný a určitý, pričom túto Zmluvu neuzatvárajú v tiesni a ani za nápadne nevýhodných podmienok. Na znak svojho súhlasu s obsahom Zmluvy túto vlastnoručne podpísali.

|  |  |  |
| --- | --- | --- |
| Dodávateľ **odpadu :**  **............................................:** |  | **Odberateľ :**  **Alternative Energy, s.r.o.:** |
| V Ilave, dňa ....................  ..................................................  ......................................... |  | V Bratislave, dňa .........................  ..................................................  Ing. František Čupr - konateľ |

.................................................. ..................................................

......................................... Mgr. Michal Filkorn - konateľ

**Príloha**: Vážny lístok (vzor)